rejauldu/bengali-wikipedia huggingface dataset:
ইন্দোনেশীয় মুজাহিদীন পরিষদ (এমএমআই), বা ইন্দোনেশিয়ান মুজাহেদিন কাউন্সিল হল ইন্দোনেশিয়ান ইসলামপন্থী গোষ্ঠীগুলির একটি মাতৃ সংগঠন। জুন ২০১৭-এ গোষ্ঠীটিকে মার্কিন যুক্তরাষ্ট্র বিদেশী সন্ত্রাসী সংগঠন হিসাবে মনোনীত করেছিল।  জেমাহ ইসলামিয়ার সাবেক নেতা আবু বকর বশির এমএমআই প্রতিষ্ঠা করেছিলেন। পরিচিত সদস্যদের মধ্যে রয়েছে মুহাম্মদ ইকবাল ওরফে আবু জিব্রিল যিনি মানুষকে "আমেরিকা ও তার মিত্রদের ধ্বংস করার আহ্বান জানিয়েছেন! যারা ইসলামকে অপবিত্র করে তাদের হত্যা কর!" মে ২০০৫ সালে একটি জনসভায়। ২০০৬ সালে সাদ্দাম হোসেনের মৃত্যুদণ্ডের প্রতিক্রিয়ায়, ফাউজান আল আনশোরি বলেছিলেন জর্জ ডব্লিউ বুশেরও বিচার হওয়া উচিত। "সাদ্দামকে দোষারোপ করার অপরাধের পরিপ্রেক্ষিতে, জর্জ বুশকেও যদি আন্তর্জাতিক ট্রাইব্যুনালের সামনে না দাঁড় করানো হয় তবে এটি অন্যায়," তিনি বলেছিলেন। "সাদ্দামকে ১৪৮ জন ইরাকি শিয়া মুসলমানদের হত্যার জন্য মৃত্যুদণ্ড দেওয়া হয়েছিল, যখন বুশ ২০০৩ সালের মার্চ মাস থেকে প্রায় ৬০০,০০০ ইরাকি হত্যার জন্য দায়ী।"   ২০০৭ সালের ডিসেম্বরে, এমএমআই সদস্যরা ইন্দোনেশিয়ার বেশ কয়েকটি আহমদিয়া মসজিদে হামলার সাথে জড়িত ছিল বলে প্রতিবেদন করা হয়েছিল। ধর্মদ্রোহিতার বিরুদ্ধে ইন্দোনেশীয় উলামা পরিষদ (এমইউআই) দ্বারা এক মাস আগে জারি করা একটি ফতোয়া দ্বারা এই আক্রমণগুলিকে উদ্বুদ্ধ করা হয়েছিল৷  ২০০৮ সালের আগস্টে, আবু বকর বশির কাউন্সিলের সর্বোচ্চ নেতার পদ থেকে পদত্যাগ করেন, এই অভিযোগে যে গ্রুপের অভ্যন্তরীণ গণতান্ত্রিক কাঠামো ইসলামের সাথে সাংঘর্ষিক, এবং বলে যে সংগঠনের মধ্যে তার নিরঙ্কুশ ক্ষমতা থাকা উচিত।   যাইহোক, এই আক্রমনাত্মক কাজের বিপরীতে, মাজেলিস মুজাহিদিন ইন্দোনেশিয়া বান্দা আচেহ শহরের ইস্কান্দার মুদা বিমান বাহিনী ঘাঁটিতে একটি কমান্ড পোস্ট স্থাপন করেছিল "মৃতদেহ সরিয়ে নেওয়া, সাহায্য বিতরণ এবং বেঁচে যাওয়াদের আধ্যাত্মিক দিকনির্দেশনা দেওয়ার জন্য", ২০০৪ সালে ভারতীয় মহাসাগরের ভূমিকম্পের সময়।  উদারপন্থী কানাডীয় মুসলিম সক্রিয়কর্মী ইরশাদ মানজি যখন ২০১২ সালের মে মাসে তার বই আল্লাহ, লিবার্টি অ্যান্ড লাভ উন্মোচন করতে যোগকার্তার ইনস্টিটিউট ফর ইসলামিক অ্যান্ড সোশ্যাল স্টাডিজ পরিদর্শন করেন, তখন দলের শত শত সমর্থক অনুষ্ঠানস্থলে হামলা চালায়, তার সহকারী সহ তাকে মারধর করার সময় তিনি সামান্য আহত হন, যেখানে আরও কয়েক ডজন মানুষকে পিটানো হয়।    আরো দেখুন    মুজাহেদিন  মুতাউইন  শরিয়া   তথ্যসূত্র    বহিঃসংযোগ    ইন্দোনেশিয়ান মুজাহেদিন কাউন্সিলের ওয়েবসাইট  বিষয়শ্রেণী:ইন্দোনেশিয়ায় ইসলাম ধর্ম বিষয়শ্রেণী:ইন্দোনেশিয়া ভিত্তিক ইসলামি সংগঠন বিষয়শ্রেণী:ইসলামপন্থী দল
পার্বতীপুর মডেল থানা বাংলাদেশের দিনাজপুর জেলার অন্তর্গত পার্বতীপুর উপজেলার একটি মডেল থানা।   পটভূমি  ১৮০০ খ্রিস্টাব্দে পার্বতীপুর মডেল থানা প্রতিষ্ঠা লাভ করে।   প্রশাসনিক এলাকাসমূহ  পার্বতীপুর উপজেলার ১টি পৌরসভা ও ১০টি ইউনিয়নের প্রশাসনিক কার্যক্রম পার্বতীপুর মডেল থানার অধীন।  পৌরসভা:  পার্বতীপুর  ইউনিয়নসমূহ:  ১নং বেলাইচণ্ডি  ২নং মন্মথপুর  ৩নং রামপুর  ৪নং পলাশবাড়ী  ৫নং চণ্ডিপুর  ৬নং মোমিনপুর  ৭নং মোস্তফাপুর  ৮নং হাবড়া  ৯নং হামিদপুর  ১০নং হরিরামপুর   আরও দেখুন   পার্বতীপুর উপজেলা  দিনাজপুর জেলা   তথ্যসূত্র    বহিঃসংযোগ   বিষয়শ্রেণী:দিনাজপুর জেলার থানা বিষয়শ্রেণী:পার্বতীপুর উপজেলা
বড় বাজার হলো কুষ্টিয়া শহরের প্রধান বানিজ্যিক কেন্দ্র। এই বাজারে 'রাজার হাট' নামে একটি হাট প্রতি সপ্তাহে দুইবার বসে। এই হাটের বয়স দুইশ বছরের বেশি। ব্রিটিশ শাসনামলে রাজার হাট, মোহিনী মিল, টেগর লজ ও কুষ্টিয়া স্টেশনকে কেন্দ্র করে বাজারটি গড়ে উঠেছিল।  কুওয়াতুল ইসলাম কামিল মাদ্রাসা ও সৈয়দ মাছ-উদ রুমি কলেজ এই বড় বাজারে অবস্থিত।  প্রতিবছর সনাতন ধর্মাবলম্বীদের রথযাত্রার সময় বড় বাজারের মধ্যে এনএস রোডে রথযাত্রার মেলা অনুষ্ঠিত হয়। ১৯০৫ সাল থেকে এই রথযাত্রা অনুষ্ঠিত হয়। প্রতিবছর গোপীনাথ জিউর মন্দিরের কমিটি এই মেলার আয়োজন করে।   অবস্থান   কুষ্টিয়া শহরের আমলাপাড়া, আড়ুয়াপাড়া ও মিলপাড়ার অংশবিশেষ নিয়ে বড় বাজার গঠিত হয়েছে। এনএস রোডের পূর্ব প্রান্তে গড়াই নদীর তীরে বড় বাজার অবস্থিত। কুষ্টিয়া স্টেশনের অবস্থান এই বড় বাজারে (মিলপাড়া) হওয়ায় স্টেশনটি 'বড় বাজার রেলওয়ে স্টেশন' নামেও পরিচিত।   চিত্রশালা    তথ্যসূত্র    বহিঃসংযোগ      বিষয়শ্রেণী:কুষ্টিয়ার অর্থনীতি বিষয়শ্রেণী:কুষ্টিয়ার পাড়া বিষয়শ্রেণী:বাংলাদেশের হাটবাজার
বিষমমণ্ডল বা হেটেরোস্ফিয়ার হলো বায়ুমণ্ডলের একটি স্তর যেখানে গ্যাসগুলি উচ্চতা বৃদ্ধির সাথে সাথে আণবিক বিস্তারের মাধ্যমে পৃথক করা হয় যাতে হালকা প্রজাতিগুলি ভারী প্রজাতির তুলনায় আরও প্রাচুর্য লাভ করে। ভারী অণু এবং পরমাণুগুলি বিষমমণ্ডলের নীচের স্তরে উপস্থিত থাকে যখন হালকাগুলি উপরে থাকে। বিভিন্ন অণুর মধ্যে সঠিক সীমানা তাপমাত্রা এবং সৌর ক্রিয়াকলাপ অনুসারে পরিবর্তিত হয়। বিষমমণ্ডল টার্বোবিরতি থেকে গ্রহের বায়ুমণ্ডলের প্রান্ত পর্যন্ত বিস্তৃত এবং সমমণ্ডলের ঠিক উপরে অবস্থিত। থাম্ব|339x339পিক্সেল|উচ্চতা অনুসারে পৃথিবীর বায়ুমণ্ডলে প্রধান গ্যাসগুলির আয়তনের ভগ্নাংশ। গ্রাফে হেটেরোস্ফিয়ার প্রায় ১০০ কিলোমিটারের উপরে। পৃথিবীর বিষমমণ্ডল প্রায়  উচ্চতা থেকে শুরু হয়। এবং এর বায়ুমণ্ডলের বাইরের প্রান্ত পর্যন্ত বিস্তৃত।  এটি বেশিরভাগ তাপমণ্ডল এবং সমস্ত বহিঃমণ্ডলকে অন্তর্ভুক্ত করে। পৃথিবীর বিষমমণ্ডলের প্রধান উপাদান হলো নাইট্রোজেন, অক্সিজেন, হিলিয়াম এবং হাইড্রোজেন। নাইট্রোজেন এবং অক্সিজেন হেটেরোস্ফিয়ারের নিম্ন অংশ গঠন করে। হেটেরোস্ফিয়ারের উচ্চ স্তরে, প্রায়  উপরে হিলিয়াম এবং হাইড্রোজেন হলো প্রধান প্রজাতি। বিষমমণ্ডলের নিম্ন স্তরে উপস্থিত আয়নগুলির সাথে আয়নমণ্ডলও অন্তর্ভুক্ত থাকে। এর মধ্যে রয়েছে O +, NO +, O 2 +, এবং N 2 +। "OS411B: M2, U1, P4 : The Heterosphere". www.shodor.org. Retrieved 2019-05-30. বিষমমণ্ডলের গ্যাসগুলির বিচ্ছুরিত প্রকৃতির কারণে, যেকোনো উচ্চতায় এর ঘনত্ব সম্পূর্ণরূপে তাপমাত্রার উপর নির্ভর করে না। বিষমমণ্ডলে ঘনত্বের তারতম্যের অন্যান্য কারণগুলির মধ্যে রয়েছে দিন ও রাতের চক্র, সৌর কার্যকলাপ, ভূ-চৌম্বকীয় কার্যকলাপ এবং ঋতুচক্র।  বিষমমণ্ডলে পৃথিবীর বায়ুমণ্ডলের মোট ভরের ০.০০১% এরও কম থাকে।    তথ্যসূত্র   বিষয়শ্রেণী:পৃথিবীর বায়ুমণ্ডল
জেমস ওয়াইজ (James Fawns Norton Wise) উনিশ শতকের ষাটের দশকের একজন চিকিৎসাবিদ ও লেখক ‍যিনি ব্রিটিশ শাসনাধিন ঢাকার  সিভিল সার্জন ছিলেন। পেশাজীবনে চিকিৎসক হলেও ঐতিহাসিক ঢাকা বিষয়ে লেখালেখির জন্য তিনি বেশি পরিচিত। তিনি ১৮৩৫ সালে জন্মগ্রহণ করেন এবং ১৮৮৬ সালে মারা যান।  বৃত্তান্ত  উয়াইজ উনিশ শতকে ঢাকা শহরের বিখ্যাত ওয়াইজ পরিবারের সন্তান। তার বাবা থমাস আলেক্সান্ডার ওয়াইজ হুগলী জেলার চুঁচুড়ার নিকটে অবস্থিত হাজী মহসিন কলেজের  প্রতিষ্ঠাতা এবং প্রিন্সিপাল । ঢাকা কলেজেরও তিনি প্রিন্সিপাল ছিলেন। অপরদিকে চাচা জোসিয়া প্যাট্রিক ওয়াইজ ছিলেন ঢাকার সবচেয়ে বড় এবং প্রভাবশালী নীলকরHunter, W.W. (1875) A Statistical Account of Bengal, Volume-5, trubner and co, London. যার নামে বুড়িগঙ্গা নদী তীরের ওয়াইজ ঘাটের নাম করা হয়েছিল। ১৮৫১ সাল থেকে ঢাকায় অবস্থান করেন। ১৮৬৮ সালের ডিসেম্বরে ব্রিটিশ সরকারের অধীনে ঢাকার সিভিল সার্জন হিসেবে নিয়োগপ্রাপ্ত হন। পুরাতন ঢাকার আর্মেনিয়ান জমিদার নিকোলাস পোগোজের কাছ থেকে তিনি ভবন ক্রয় করে ওয়াইজ হাউজ নাম দেন এবং চাকুরীকালীন সময়ে এখানেই বসবাস করেন। ওয়াইজের এ ভবন থেকেই বুলবুল ললিতকলা একাডেমীর যাত্রা শুরু। ডা. ওয়াইজের পুরো নাম ছিল জেমস ফওনস নর্টন ওয়াইজ। তাঁর রচিত গ্রন্থ ও প্রবন্ধে তিনি শুধু নামের প্রথম ও শেষাংশ ব্যবহার করেছেন। অবসর জীবনে তিনি পুনরায় লন্ডনে ফিরে যান।  অবদান  ওয়াইজ রচিত গ্রন্থের নাম নোটস অন রেসেস, কাস্টস অ্যান্ড ট্রেডস অব ইস্টার্ণ বেঙ্গল। লন্ডনে অবসর জীবন যাপন কালে পান্ডুলিপি রচনা করে তিনি তা মুদ্রণ করেন। ১৮৮৩ সালে লন্ডনের সেন্ট মার্টিনস লেনের ‘হার ম্যাজেস্টিস প্রিন্টার হ্যারিসন অ্যান্ড সন্স’ থেকে এটি মুদ্রিত হয়।  পূর্ববঙ্গের বিভিন্ন জাতি, বর্ণ ও পেশার বিবরণ নামে এর বাংলা অনুবাদ প্রকাশিত হয়েছে। ব্লকম্যানের কন্ট্রিবিউশনস টু দি জিওগ্রাফি অ্যান্ড হিস্ট্রি অব বেঙ্গল-র জন্য তিনি বেশ কয়েকটি শিলালিপির ছাপ পাঠিয়েছিলেন। এ ছাড়া নোটস অন সোনারগাঁও এবং নোটস অন বারো ভূঁইয়াস নামে ডা. ওয়াইজের দুটি প্রবন্ধ জার্নাল অব দি এশিয়াটিক সোসাইটি অব বেঙ্গল-এ ১৮৭৪ সালে ছাপা হয়।  ওয়াইজের বইটি মুদ্রিত হয়েছে একশ বছরেরও আগে। ওয়াইজের রচনা সমসাময়িক তো বটেই, পরবর্তীকালেও অনেক নৃতাত্ত্বিক, সমাজবিজ্ঞানী বা ঐতিহাসিককে প্রভাবিত করেছে। ওয়াইজকে বাংলাদেশের নৃতত্ত্বচর্চার পথিকৃৎ বলা যেতে পারে। পূর্ববঙ্গের মানুষের পেশার যে বর্ণনা তিনি দিয়েছেন তা গুরুত্বপূর্ণ। তাঁর বিবরণে বাংলার সামাজিক ইতিহাস লেখার গুরুত্বপূর্ণ রূপরেখা পাওয়া যায়।  প্রকাশনা বই নোটস অন রেসেস, কাস্টস অ্যান্ড ট্রেডস অব ইস্টার্ণ বেঙ্গল (হ্যারিসন অ্যান্ড সন্স, ১৮৮৩) মুহামেডান’, ‘রিলিজিয়াস সেক্টস অব দি হিন্দুজ’, ‘হিন্দু কাস্টস অ্যান্ড অ্যাবরিজিনাল রেসেস’, ‘আর্মেনিয়ানস’ ও ‘পর্তুগিজ ইন ইস্টার্ণ বেঙ্গল’ এ পাঁচ ভাগে গ্রন্থটি বিভক্ত। আর্মেনীয় ও পর্তুগিজগণ কীভাবে বাংলায় এলো এবং বাংলায় তারা কীভাবে বসবাস করেছে তাও তাঁর গ্রন্থে সংক্ষেপে আলোচিত হয়েছে।  গবেষণাপত্র নোটস অন সোনারগাঁও (এশিয়াটিক সোসাইটি অব বাংলাদেশ, ১৮৭৪) নোটস অন বারো ভূঁইয়াস (এশিয়াটিক সোসাইটি অব বাংলাদেশ, ১৮৭৪)   তথ্যসূত্র   বিষয়শ্রেণী:লেখক বিষয়শ্রেণী:চিকিৎসাবিদ্যা বিষয়শ্রেণী:১৮৮৬-এ মৃত্যু বিষয়শ্রেণী:১৮৩৫-এ জন্ম
নিচের আলোচনাটি নিন্মলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।  ফলাফল ছিল:  অপসারণ।--যুদ্ধমন্ত্রী আলাপ ১৫:৩৬, ৩১ জানুয়ারি ২০১৫ (ইউটিসি) হলুদপুকুর   – (অপসারণের প্রস্তাবনা দেখুনলগ দেখুন) () উল্লেখযোগ্যতার অভাব Ibrahim Husain Meraj (আলাপ) ১০:৩০, ২৫ অক্টোবর ২০১৪ (ইউটিসি)  -- বোধিসত্ত্ব (আলাপ) ১৫:২২, ৩১ জানুয়ারি ২০১৫ (ইউটিসি) ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন মন্তব্য উপযুক্ত আলোচনার পাতায় করা উচিত (যেমন নিবন্ধের আলাপ পাতায় বা অপসারণ পর্যালোচনার পাতায়), কিন্তু কোনোভাবেই এই আলোচনাটি সম্পাদনা করা উচিত নয়।
সঞ্জয় ভট্টাচার্য (; জন্ম: ১৯৬২, নয়াদিল্লিতে) একজন ভারতীয় কূটনীতিক, যিনি তুরস্কে ভারতের রাষ্ট্রদূত ছিলেন।  তিনি ২০১৫ থেকে ২০১৮ সাল পর্যন্ত মিশরে ভারতের রাষ্ট্রদূত ছিলেন।   তিনি বর্তমানে কনস্যুলার, পাসপোর্ট, ভিসা এবং বিদেশী ভারতীয় বিষয়ক সচিব হিসাবে দায়িত্ব পালন করছেন।   তথ্যসূত্র   বিষয়শ্রেণী:নয়াদিল্লির ব্যক্তি বিষয়শ্রেণী:১৯৬২-এ জন্ম বিষয়শ্রেণী:জীবিত ব্যক্তি বিষয়শ্রেণী:তুরস্কে ভারতের রাষ্ট্রদূত বিষয়শ্রেণী:মিশরে ভারতের রাষ্ট্রদূত
বাংলাদেশ–মরিশাস সম্পর্ক হল বাংলাদেশ এবং মরিশাস রাষ্ট্রদ্বয়ের মধ্যকার দ্বিপাক্ষিক সম্পর্ক।   স্বীকৃতি  ১৯৭২ সালের ২০ ফেব্রুয়ারি মরিশাস বাংলাদেশকে স্বীকৃতি দেয়।   উচ্চ পর্যায়ের সফর  ১৯৭৮ সালে মরিশাসের প্রাক্তন প্রধানমন্ত্রী স্যার সিওয়াসাগুর রামগুলাম ঢাকাতে আনুষ্ঠানিক সফর করেন। ২০০৫ সালে মরিশাসের প্রাক্তন পররাষ্ট্রমন্ত্রী জয় কৃষ্ণ কাটারে ঢাকায় সফর করেন। ২০০৯ সালে বাংলাদেশের প্রাক্তন পররাষ্ট্রমন্ত্রী দীপু মনি পোর্ট লুইসে মরিশাসের প্রধানমন্ত্রী নবীনচন্দ্র রামগুলাম, উপপ্রধানমন্ত্রী রামকৃষ্ণ সিঠানেন, ফিন্যান্স ও অর্থনীতি উন্নয়ন মন্ত্রী জিয়ান ফ্রাঁসোয়া চাউমিয়েরে, শ্রমমন্ত্রী এবং আন্তর্জাতিক সম্পর্ক ও কর্মমন্ত্রী ধরমবীর গোকুল প্রমুখ ব্যক্তির সাথে সাক্ষাৎ করেন।   শিক্ষাখাতে সহযোগিতা  শিক্ষাখাতে মরিশাস বাংলাদেশের সহায়তা কামনা করেছে। মরিশাস বাংলাদেশে তাদের শিক্ষার্থীদেরকে উচ্চশিক্ষায় প্রবেশের জন্য অনুরোধ জানিয়েছে।   অর্থনৈতিক সহযোগিতা  বাংলাদেশ এবং মরিশাস নিজেদের মধ্যকার দ্বিপাক্ষিক অর্থনৈতিক সহযোগিতামূলক কর্মকাণ্ড বৃদ্ধির দিকে নজর দিয়েছে। ২০১৩ সালে প্রাক্তন বাণিজ্যমন্ত্রী জি এম কাদেরের নেতৃত্বে পাঁচ-সদস্যের একটি দল মরিশাসে গিয়ে তাদের সাথে বাণিজ্যিক চুক্তি করার ব্যাপারে প্রয়োজনীয় আলোচনা করে। বাংলাদেশী বস্ত্র এবং হস্তশিল্পনির্মিত সামগ্রী মরিশাসের বাজারে কদর পাচ্ছে। মরিশাস বাংলাদেশের মানবসম্পদ নিয়োগ করারও একটি ভালো গন্তব্য। ২০০৫ সালে বাংলাদেশ মানবসম্পদ রপ্তানিখাতে মরিশাসের সাথে একটি সমঝোতা স্মারক স্বাক্ষর করেন।   বাংলাদেশী প্রবাসী  ২০১৩ সাল অনুযায়ী মরিশাসে প্রায় ১০,০০০ বাংলাদেশী প্রবাসী বসবাস করছেন।   তথ্যসূত্র   বিষয়শ্রেণী:বাংলাদেশ–মরিশাস সম্পর্ক মরিশাস বিষয়শ্রেণী:মরিশাসের দ্বিপাক্ষিক সম্পর্ক মরিশাস বাংলাদেশ
সোভিয়েত ইউনিয়ন জাতীয় ফুটবল দল (), ছিল সোভিয়েত ইউনিয়নের জাতীয় ফুটবল দল। সোভিয়েত ইউনিয়নের বিভাজনের পর দলটি বন্ধ হয়ে যায়।  সোভিয়েত ইউনিয়ন দুইবার বিশ্বকাপে অংশগ্রহণ করতে ব্যর্থ হয়, ১৯৭৪ এবং ১৯৭৮ সালে। তারা সাতটি বিশ্বকাপ প্রতিযোগিতায় অংশগ্রহণ করে। যার মধ্যে ১৯৬৬ সালে তারা চতুর্থ হয়। সোভিয়েত ইউনিয়ন পাঁচবার উয়েফা ইউরোপীয় চ্যাম্পিয়নশিপ প্রতিযোগিতায় অংশগ্রহণ করে। এর মধ্যে উদ্বোধনী প্রতিযোগিতায় তারা বিজয়ী হয়, তিনবার দ্বিতীয় হয় (১৯৬৮, ১৯৭২, ১৯৮৮) এবং একবার চতুর্থ হয় (১৯৬৮)। এছাড়া ১৯৫৬ এবং ১৯৮৮ সালে তারা অলিম্পিক স্বর্ণপদক, ১৯৭৭ সালে উদ্বোধনী ফিফা যুব চ্যাম্পিয়নশিপ এবং ১৯৮৭ সালে অনূর্ধ্ব-১৭ বিশ্ব চ্যাম্পিয়নশিপ জিতে।   তথ্যসূত্র    বহিঃসংযোগ   RSSSF archive of results 1923-1991/92  RSSSF archive of most capped players and highest goalscorers  Football in Soviet Union  Russia Team Profile including old Soviet Union World Cup qualifications  Russia (Soviet Union) National Football Team   Team history   Media Biblioteca of USSR National Football Team  Media Biblioteca of USSR National Football Team in VK  বিষয়শ্রেণী:সোভিয়েত ইউনিয়ন জাতীয় ফুটবল দল বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী দেশ বিষয়শ্রেণী:ইউরোপের জাতীয় ফুটবল দল
thumb|350px|একই জায়গায় বিভিন্ন সময়ের মরীচিকা। মরীচিকা হচ্ছে আলোর পূর্ণ অভ্যন্তরীণ প্রতিফলনের ফল। আলোকরশ্মি যখন ঘন মাধ্যম থেকে হালকা মাধ্যমে প্রবেশ করে তখন প্রতিসরণের দরুণ অভিলম্ব থেকে দূরে সরে যায়। আর আলো যখন ক্রান্তি কোণের চেয়ে বড় মানের কোণে বিভেদতলে আপতিত হয় তখন প্রতিসরিত না হয়ে প্রথম মাধ্যমেই ফিরে আসে। আর এভাবেই ঘটে পূর্ণ অভ্যন্তরীণ প্রতিফলন। আর এই আলোর পূর্ণ অভ্যন্তরীণ প্রতিফলনের জন্যে মরিচিকার সৃষ্টি হয়।   তথ্যসূত্র    বহিঃসংযোগ   বিষয়শ্রেণী:আলোকবিজ্ঞান বিষয়শ্রেণী:দৃষ্টিভ্রম
ব্যবহার  This template formats IPA transcriptions and links them to WP:IPA for Galician and Portuguese. The transcription should match the conventions of that key; for narrower dialect transcriptions, use , which links to a more complete IPA key.  The first cell in the template is for the transcription, and a second optional cell is a switch that controls the lede. With no second value, the lede Galician pronunciation: appears: {{IPA-gl|tu}} →  {{IPA-gl|tu|pron}} →  {{IPA-gl|tu|lang}} →  {{IPA-gl|tu|eo}} →  {{IPA-gl|tu|langeo}} →  {{IPA-gl|tu|local}} →  {{IPA-gl|tu|IPA}} →  {{IPA-gl|tu|}} →   Any of these may be combined with a sound file in an optional third cell: {{IPA-gl|tu|IPA|Es-tú.ogg}} →   For the default lede, however, a placeholder such as ‹-› is required in the second cell: {{IPA-gl|tu|-|Es-tú.ogg}} →
নীল কৃষ্ণচূড়া, আকাশি কৃষ্ণচূড়া বা নীল জ্যাকারান্ডা (বৈজ্ঞানিক নাম: Jacaranda mimosifolia) বিগ্নোনিয়াসি পরিবারের একটি উদ্ভিদ। এটি ক্রান্তীয় আমেরিকার প্রজাতি। এরা মাঝারি আকারের পত্রমোচি গাছ। এদের উচ্চতা হয় ৮-১০ মিটার।দ্বিজেন শর্মা, ফুলগুলি যেন কথা, বাংলা একাডেমী, ঢাকা, ডিসেম্বর ২০০৩, পৃষ্ঠা-২৫। নীল ফুলের গাছটির আকৃতি, কাণ্ড ও পাতা কৃষ্ণচূড়া গাছের মতো হওয়ায় অনেকে ফুলটিকে নীল বা আকাশি কৃষ্ণচূড়া বলে ডাকেন।  গাছটির আদি নিবাস দক্ষিণ আমেরিকা হলেও বর্তমানে এটি আমেরিকা, অস্ট্রেলিয়া, স্পেন, পর্তুগাল ও ইতালিতে বেশ সহজলভ্য। গাছটি অপেক্ষাকৃত কম শীতের দেশগুলোতে ভালো জন্মায়।  গ্যালারি   তথ্যসূত্র   বিষয়শ্রেণী:ফুল বিষয়শ্রেণী:দক্ষিণ আমেরিকার উদ্ভিদ বিষয়শ্রেণী:আলংকারিক উদ্ভিদ বিষয়শ্রেণী:উদ্যান উদ্ভিদ বিষয়শ্রেণী:ঔষধি উদ্ভিদ বিষয়শ্রেণী:বলিভিয়ার উদ্ভিদ বিষয়শ্রেণী:ব্রাজিলের উদ্ভিদ বিষয়শ্রেণী:সংকটাপন্ন উদ্ভিদ বিষয়শ্রেণী:গুয়াতেমালার উদ্ভিদ
প্রণিধিপূর্ণ মহাবিহার (দেবনাগরী: प्रणिधिपूर्ण महाविहार) হলো কাঠমান্ডুর বলম্বুতে অবস্থিত একটি থেরোবাদী বৌদ্ধ বিহার। বিহারটি ১৯৪০ এর দশকে নেপালে থেরোবাদী বৌদ্ধ ধর্মের পুনর্জাগরণের অন্যতম প্রধান কেন্দ্রে পরিণত হয়েছিল।  স্থানীয়দের নিকট অনানুষ্ঠানিকভাবে বলম্বু বিহার নামে পরিচিত। বিহারটি কাঠমান্ডু থেকে ৮ কিলোমিটার দূরে, কাঠমান্ডু উপত্যকার পশ্চিম প্রান্তে অবস্থিত।   ইতিহাস  মহাবিহারের ইতিহাস, ১৯৪২ থেকে যখন বৌদ্ধভিক্ষু প্রজ্ঞানন্দ মহাস্থবির এখানে এসেছিলেন তখন রাস্তার পাশে অস্থায়ী ছাউনিতে বৌদ্ধধর্মের প্রচার করতেন। ১৪শ শতকের পর তিনিই ছিলেন নেপালের প্রথম হলুদ বস্ত্রাবৃত ভিক্ষু। থেরোবাদী বৌদ্ধ ধর্মের ক্রমবর্ধমান কর্মকাণ্ড নেপালে ব্যাপক পরিবর্তন সাধন করছিল। ফলে ভিক্ষুরা নেপালের ক্ষমতাসীন রাণা রাজপরিবার ও সরকারের রোষের সম্মুখীন হয়। তৎকালের নেপাল সরকার বৌদ্ধ ধর্মের প্রতি বিরূপ ছিল। সরকারি পদক্ষেপের মাধ্যমে ক্রমবর্ধমান কর্মকাণ্ড বিস্তারকে দমন চেষ্টার ফলে তা অনুসারীদের মধ্যে রোষের সৃষ্টি করে, যার ফলে বিহারটির উন্নয়ন ক্রমশ বৃদ্ধি পায়।  ১৯৪৪ খ্রিষ্টাব্দে রাণা রাজবংশ বৌদ্ধ ধর্ম প্রচার ও নেপাল ভাষায় ধর্মীয় গ্রন্থ লেখার অভিযোগে ভিক্ষুদের বিরুদ্ধে কঠোর অবস্থান নেয়। ধর্মপ্রচার বন্ধ করতে অস্বীকৃতি জানানোয় প্রজ্ঞানন্দসহ আটজন ভিক্ষুকে দেশ থেকে নির্বাসিত করা হয়। নেপাল থেকে বৌদ্ধ ভিক্ষুদের নির্বাসনের প্রেক্ষিতে সরকারের রোষের থেকে বাঁচতে অন্যান্য ভিক্ষুরা স্থানীয়দের সহায়তায় নিকটবর্তী বলম্বু গ্রামে আত্মগোপন করে।  ১৯৪৬ খ্রিষ্টাব্দে আন্তর্জাতিক চাপের কারণে বহিষ্কারাদেশ প্রত্যাহার করা হলে ভারত, তিব্বত, ভুটান ও শ্রীলংকায় ছড়িয়ে থাকা নির্বাসিত ভিক্ষুরা দেশে ফিরে আসেন। এরপরেও সরকার তাদের কর্মকাণ্ড নজরে রাখেন। এ কারণে ভিক্ষুরা নির্বিঘ্নে কাজ করার জন্য ও পুলিশি নজরদারীর বাইরে থেকে থাকার জন্য শহর থেকে দূরে বাস করার সিদ্ধান্ত নেন। এভাবেই একসময় বলম্বু নেপালের থেরোবাদী পুনর্জাগরণের কেন্দ্রে পরিণত হতে থাকে।  স্থানীয়দের অনুদানে বলম্বুতে প্রথম ১৯৪৭ খ্রিষ্টাব্দে একটি বিহারের নির্মাণকাজ শুরু হয়। বিহারের প্রতিষ্ঠাতা প্রজ্ঞানন্দ আধুনিক নেপালের প্রথম সঙ্ঘ মহানায়ক হিসেবে আবির্ভূত হন।   কর্মকাণ্ড  বলম্বু বিহারে একজন মোহান্তের নেতৃত্বে বেশ কয়েকজন ভিক্ষু ও ভিক্ষুণী বসবাস করেন। এটি বিশেষ করে তরুণদের বৌদ্ধ ধর্ম চর্চার অন্যতম গুরুত্বপূর্ণ কেন্দ্র। ধর্মীয় সেবার পাশাপাশি এই বিহারে ধর্ম শিক্ষা কার্যক্রম ও স্বাস্থ্য ক্যাম্প অনুষ্ঠিত হয়। এখানে ছেলে ও মেয়েদের জীবন সংক্রান্ত অনুষ্ঠানাদি পালিত হয় এবং এর অধীনে একটি বৃদ্ধাশ্রম পরিচালিত হয়।   তথ্যসূত্র   বিষয়শ্রেণী:বৌদ্ধ মঠ বিষয়শ্রেণী:বৌদ্ধ বিহার বিষয়শ্রেণী:থেরোবাদী বৌদ্ধ মঠ বিষয়শ্রেণী:নেপালের বৌদ্ধ মঠ বিষয়শ্রেণী:১৯৪২-এ নেপালে প্রতিষ্ঠিত
কাফিয়া (আল কাফিয়া আরবি الکا فيۃ) আরবি ব্যাকরণের বিখ্যাত নির্ভরযোগ্য গ্রন্থ। الکافيۃ শব্দটি عافيۃ এর ওযনে ইসমে মাসদার (বিশেষ্যমুলক ধাতু)। অর্থ - যথেষ্ট। এর মধস্থিত আলিফ - লামটি তাহ্‌সিনে কালাম তথা বাক্যের সৌন্দর্যের জন্যে নেয়া হয়েছে; যেমনিভাবে الحسن ও الحسين এর মধ্যে নেয়া হয়েছে।নাওয়াদিরিন্‌ নাঈমী - আল্লামা মুহাম্মদ শাব্বির নাঈমী সংক্ষিপ্ত পরিসরের হলেও এটি আরবি ব্যাকরণের খুঁটিনাটি বিষয়কে সমন্বয়কারী হিসেবে অদ্বিতীয় কিতাব। সাতশত হিজরি থেকে এখনো তা দ্বীনি শিক্ষা প্রতিষ্ঠান গুলোতে পাঠ্যভুক্ত রয়েছে। সমাদৃত রয়েছে।   গ্রন্থকার  আরবি ব্যাকরণ শাস্ত্রের শ্রেষ্ঠতম এই গ্রন্থের লেখক যুগ শ্রেষ্ঠ আরবি ব্যাকরণবিদ আল্লামা জামাল উদ্দিন আবু আমর উসমান ইবনে উমর (রাহ্‌); সংক্ষেপ নাম - ইবনে হাজিব (৫৭০ হিজরি - ৬৪৬ হিজরি); দেশ - মিশর।হায়াতুল মুসান্নিফীন - মাওলানা মুহাম্মদ হবীবুর রহমান - শায়খুল হাদীস,মাদ্রাসা দারুর রাশাদ, মীরপুর, পল্লবী, ঢাকা; প্রথম প্রকাশ - জানুয়ারী ১৯৯৭ ইং।   সর্ব প্রথম মুদ্রণ   আল - কাফিয়া সর্ব প্রথম রোমে ১৫৯২ খ্রিষ্টাব্দে মুদ্রিত হয়।কাশ্ফু‌ল গুম্মাহ্‌ বিহল্লিল্‌ কাফিয়া - অনুবাদ ও বিশ্লেষণ মাওলানা মুহাম্মদ ইছমাইল- এম, এ, এম এফ (ফার্ষ্ট ক্লাস) বি, এ (অনার্স); এম,এ (ফার্ষ্ট ক্লাস), চট্টগ্রাম বিশ্ববিদ্যালয় । - সম্পাদনায়ঃ- আল্লামা মুফতি সৈয়দ মুহাম্মদ অছিয়র রহমান, প্রধান মুফ্‌তি - জামেয়া আহমদিয়া সুন্নিয়া আলিয়া, চট্টগ্রাম । প্রকাশকাল - ১২ নভেম্বর ২০০২ ইং ।   কাফিয়ার ব্যাখ্যা গ্রন্থ  আরবি, উর্দু, ফার্সি ও তুর্কি সহ বিভিন্ন ভাষায় এর ব্যাখ্যা গ্রন্থ (মুল সহ) প্রকাশিত হয়েছে। ' কাশফুয্‌ যুনূন 'এর ভাষ্যমতে প্রায় ছাপ্‌পান্নটির ঊর্ধ্বে এর ব্যাখ্যাগ্রন্থ প্রকাশিত হয়েছে।কাশ্ফু‌ল গুম্মাহ্‌ বিহল্লিল্‌ কাফিয়া - অনুবাদ ও বিশ্লেষণ মাওলানা মুহাম্মদ ইছমাইল- এম, এ, এম এফ (ফার্ষ্ট ক্লাস) বি, এ (অনার্স); এম,এ (ফার্ষ্ট ক্লাস), চট্টগ্রাম বিশ্ববিদ্যালয় । - সম্পাদনায়ঃ- আল্লামা মুফতি সৈয়দ মুহাম্মদ অছিয়র রহমান, প্রধান মুফ্‌তি - জামেয়া আহমদিয়া সুন্নিয়া আলিয়া , চট্টগ্রাম । প্রকাশকাল - ১২ নভেম্বর ২০০২ ইং । আর এখানেই শেষ নয় উত্তরোত্তর তা বৃদ্ধিই পাচ্ছে। পরবর্তী হিসেব অনুযায়ী শুধু আরবি ও ফার্সিতে এর ব্যাখ্যাগ্রন্থের সংখ্যা প্রায় ১৫২ (একশত বায়ান্ন)। কোন কোন বিশেষজ্ঞ লিখেন - কাফিয়ার শরাহ্‌ বা ব্যাখ্যাগ্রন্থের সংখ্যা ৩৬০ (তিন শত ষাট)।কাশিফা শরহে কাফিয়া ( উর্দু ) - মুফতি আতাউর রহমান মুলতানি, বুখারি একাডেমি, মাদরাসা মার্কেট, হাট হাজারি, চট্টগ্রাম । প্রকাশকাল - ১৪২৪ হিজরি - ২০০৪ ইং ।   উল্লেখযোগ্য ব্যাখ্যাগ্রন্থের তালিকা    শরহে কাফিয়া - সম্মানিত গ্রন্থকারের নিজের লেখা ব্যাখ্যা গ্রন্থ।  ' ফাওয়ায়েদে জিয়াইয়্যা ' যার বিখ্যাত নাম শরহে জামি - আল্লামা আবদুর রহমান জামি।  শরহে কাফিয়া - আল্লামা সুদী।  শরহে কাফিয়া - কাজি নাসিরুদ্দিন বায়যাবি।   তথ্যসূত্র   বিষয়শ্রেণী:আরবি সাহিত্য বিষয়শ্রেণী:ব্যাকরণ বিষয়শ্রেণী:আরবি ভাষার ব্যাকরণ বিষয়শ্রেণী:আরবি ভাষা
নরম্যান অগিলভি নর্টন (; জন্ম: ১১ মে, ১৮৮১ - মৃত্যু: ২৭ জুন, ১৯৬৮) কেপ উপনিবেশের গ্রাহামসটাউন এলাকায় জন্মগ্রহণকারী দক্ষিণ আফ্রিকান আন্তর্জাতিক ক্রিকেটার ছিলেন। দক্ষিণ আফ্রিকা ক্রিকেট দলের অন্যতম সদস্য ছিলেন তিনি। ১৯১০ সালে সংক্ষিপ্ত সময়ের জন্যে দক্ষিণ আফ্রিকার পক্ষে আন্তর্জাতিক ক্রিকেটে অংশগ্রহণ করেছেন।  ঘরোয়া প্রথম-শ্রেণীর দক্ষিণ আফ্রিকান ক্রিকেটে বর্ডার ও ওয়েস্টার্ন প্রভিন্স দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। ডানহাতে ব্যাটিংয়ের পাশাপাশি ডানহাতে মিডিয়াম বোলিংয়ে পারদর্শী ছিলেন নরম্যান নর্টন।   প্রথম-শ্রেণীর ক্রিকেট  ১৯০২-০৩ মৌসুম থেকে ১৯১৩-১৪ মৌসুম পর্যন্ত নরম্যান নর্টনের প্রথম-শ্রেণীর খেলোয়াড়ী জীবন চলমান ছিল। কার্যকরী অল-রাউন্ডার হিসেবে দক্ষিণ আফ্রিকান ঘরোয়া ক্রিকেটে নিজেকে প্রতিষ্ঠিত করেছিলেন। তবে, দূর্ভাগ্যজনকভাবে বেশ দূর্বলতর বর্ডার দলের পক্ষে তাকে খেলতে হয়েছিল।  ১৯০২ সালে ওয়েস্টার্ন প্রভিন্সের সদস্যরূপে অস্ট্রেলীয় একাদশের বিপক্ষে খেলার মাধ্যমে প্রথম-শ্রেণীর ক্রিকেটে অভিষেক ঘটে নরম্যান নর্টনের। তবে, খেলায় তিনি কোন রান সংগ্রহ করতে পারেননি। ১৯০৭ সালে তিনি পুনরায় খেলার জগতে ফিরে আসেন। দুই বছরের মধ্যে ব্যক্তিগত সর্বোচ্চ রান ৫৭ সংগ্রহ করেছিলেন। বর্ডার দলের সদস্যরূপে কেপ টাউনে ওয়েস্টার্ন প্রভিন্সের বিপক্ষে তিনি এ সাফল্য পান। ১৯০৮-০৯ মৌসুমে কেপ টাউনে অনুষ্ঠিত আরেকটি খেলায় ইস্টার্ন প্রভিন্সের বিপক্ষে ইনিংসে ৬/৩৪ বোলিং পরিসংখ্যান দাঁড় করান। খেলায় তিনি ৯২ রান খরচায় ১০ উইকেট দখল করেন।   আন্তর্জাতিক ক্রিকেট  সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন নরম্যান নর্টন। ১১ মার্চ, ১৯১০ তারিখে কেপ টাউনে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি।  ১৯০৯-১০ মৌসুমে মেরিলেবোন ক্রিকেট ক্লাব (এমসিসি) দক্ষিণ আফ্রিকা গমনে আসে। সিরিজের পঞ্চম টেস্টে তাকে খেলার সুযোগ দেয়া হয়। ইংল্যান্ডের বিপক্ষে ঐ টেস্টে ৪/৪৭ বোলিং গড়েন। জ্যাক হবস ও ফ্রাঙ্ক ওলি তার শিকারে পরিণত হয়েছিলেন। এছাড়াও ব্যাট হাতে ২ ও ৭ রান তুলেন।   ব্যক্তিগত জীবন  পেশাগত জীবনে আইনজীবির ভূমিকায় অবতীর্ণ হয়েছিলেন। ক্রিকেট খেলা থেকে অবসর গ্রহণের পর প্রাদেশিক ক্রিকেটে প্রশাসকের দায়িত্ব পালন করেছেন।  ২৭ জুন, ১৯৬৮ তারিখে ৮৭ বছর বয়সে ইস্ট লন্ডন এলাকায় নরম্যান নর্টনের দেহাবসান ঘটে। তার ভ্রাতা আর্থার নর্টন বর্ডার দলে ও ভ্রাতৃষ্পুত্র এরিক নর্টন ইস্টার্ন প্রভিন্স দলের পক্ষে প্রথম-শ্রেণীর ক্রিকেটে অংশ নিয়েছেন।   তথ্যসূত্র    আরও দেখুন   রবার্ট ডোয়ার  সাইভার্ট স্যামুয়েলসন  বোল্যান্ড ক্রিকেট দল  এক টেস্টের বিস্ময়কারী  দক্ষিণ আফ্রিকান টেস্ট ক্রিকেটারদের তালিকা  আন্তর্জাতিক ক্রিকেটে অংশগ্রহণকারী পরিবারের তালিকা   বহিঃসংযোগ        গ্রন্থপঞ্জি    World Cricketers - A Biographical Dictionary by Christopher Martin-Jenkins published by Oxford University Press (1996),   The Wisden Book of Test Cricket, Volume 1 (1877-1977) compiled and edited by Bill Frindall published by Headline Book Publishing (1995),  বিষয়শ্রেণী:১৮৮১-এ জন্ম বিষয়শ্রেণী:১৯৬৮-এ মৃত্যু বিষয়শ্রেণী:ওয়েস্টার্ন প্রভিন্সের ক্রিকেটার বিষয়শ্রেণী:দক্ষিণ আফ্রিকান ক্রিকেটার বিষয়শ্রেণী:দক্ষিণ আফ্রিকার টেস্ট ক্রিকেটার বিষয়শ্রেণী:বর্ডারের ক্রিকেটার
অটো ফ্রিৎস মায়ারহোফ ২০শ শতাব্দীর একজন জার্মান চিকিৎসক এবং প্রাণরসায়নবিদ। তিনি ১৯২২ সালে ব্রিটিশ বিজ্ঞানী আর্চিবল্ড হিলের এর সাথে চিকিৎসাবিজ্ঞানে নোবেল পুরস্কার লাভ করেন।   তথ্যসূত্র   বিষয়শ্রেণী:পেনসিলভেনিয়া বিশ্ববিদ্যালয়ের শিক্ষক বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী বিষয়শ্রেণী:জার্মান ইহুদি বংশোদ্ভূত মার্কিন ব্যক্তি বিষয়শ্রেণী:১৮৮৪-এ জন্ম বিষয়শ্রেণী:১৯৫১-এ মৃত্যু বিষয়শ্রেণী:জার্মান নোবেল বিজয়ী বিষয়শ্রেণী:জার্মান প্রাণরসায়নবিদ বিষয়শ্রেণী:ইহুদি মার্কিন বিজ্ঞানী বিষয়শ্রেণী:ইহুদি রসায়নবিদ বিষয়শ্রেণী:হাইডেলবার্গ বিশ্ববিদ্যালয়ের প্রাক্তন শিক্ষার্থী বিষয়শ্রেণী:রয়েল সোসাইটির বিদেশি সদস্য বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
মারকাযুদ দাওয়াহ আল ইসলামিয়া ঢাকার পল্লবীতে অবস্থিত একটি উচ্চতর গবেষণামূলক ইসলামি শিক্ষাপ্রতিষ্ঠান। ১৯৯৬ সালে ঢাকার মুহাম্মদপুরের একটি অস্থায়ী ক্যাম্পাসে প্রতিষ্ঠানটির যাত্রা শুরু হয়, পরবর্তীতে ২০০৬ সালে এর কার্যক্রম পল্লবীতে স্থায়ী ক্যাম্পাসে স্থানান্তরিত হয়। মাদ্রাসাটির প্রতিষ্ঠাতা আবুল হাসান মুহাম্মদ আব্দুল্লাহ ও মুহাম্মদ আব্দুল মালেক। প্রতিষ্ঠানটি থেকে গবেষণাধর্মী সাময়িকী মাসিক আল কাউসার প্রকাশিত হয়।   ইতিহাস  ১৯৯৬ সালে প্রতিষ্ঠার পর প্রথম ৬ মাস নূরজাহান রোড, মুহাম্মদপুরে এর কার্যক্রম পরিচালিত হত। এরপর তিন বছর মুহাম্মদী হাউজিং, মুহাম্মাদপুরে কয়েক কক্ষের একটি ভাড়া বাসায়। এরপর ছয় মাস তেজগাঁয়ে এক বাসায় ব্যবস্থা হয়। এরপর তিন বছর সাত মসজিদ রোড, মুহাম্মদপুরে ভাড়া বাসায়, এরপর উত্তর যাত্রাবাড়িতে তিন বছর প্রতিষ্ঠানটির কার্যক্রম চলে। এই বাসার মেয়াদ শেষ হওয়ার পর ৩০/১২ পল্লবী, ঢাকায় স্থায়ী ক্যাম্পাসের ব্যবস্থা হয়। ২৫ মার্চ ২০০৬ সালে মারকাযুদ দাওয়াহ এই নতুন ভবনে স্থানান্তরিত হয়।  প্রকাশনা  আল মাদখাল ইলা উলুমিল হাদিসিশ শরিফ আলওয়াজীয ফী শায়ইন মিন মুসতালাহিল হাদীস  আততা'কীবুল মুমাজ্জাদ 'আলা মা ফীদ দুররিল মুনাদ্দাদ এসব হাদীস নয়, ১ ও ২ প্রচলিত ভুল নির্বাচিত প্রবন্ধ ১ ও ২   আরও দেখুন   বাংলাদেশের কওমি মাদ্রাসার তালিকা  তথ্যসূত্র  বিষয়শ্রেণী:১৯৯৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:১৯৯৬-এ বাংলাদেশে প্রতিষ্ঠিত বিষয়শ্রেণী:ঢাকা জেলার কওমি মাদ্রাসা বিষয়শ্রেণী:মুহাম্মাদ আবদুল মালেক